armvectores/hy_wikipedia_2023 huggingface dataset:
Գուալչոս

Գուալչոս (իսպ.` Gualchos), մունիցիպալիտետ Իսպանիայում։ Գտնվում է Գրանադա գավառում, ինքնավար Անդալուսիա մարզում։ Մունիցիպալիտետի մի մասը գտնվում է Կաստա Տրապիկալ շրջանում։ Տարածքը զբաղեցնում է 31.03 կմ2։ Բնակչությունը` 4330 մարդ (2010 թվականի տվյալներով)։


== Արտաքին հղում ==
պաշտոնական կայք Archived 2016-03-04 at the Wayback Machine. (իսպ.)
Սերգեյ Ֆեոդորով (այլ կիրառումներ)

Սերգեյ Ֆեոդորով անուն ազգանունը կարող է վերաբերվել հետևյալ անձանց

Սերգեյ Վասիլի Ֆեոդորով (1924-1969) - Երկրորդ համաշխարհային պատերազմի մասնակից, սոցիալաստական աշխատանքի հերոս
Սերգեյ Վիկտորի Ֆեոդորով (ծն. 1969) - ռուս հոկեյիստ
Սերգեյ Վլադիսլավի Ֆեոդորով (ծն. 1975) - ուկրաինացի ֆուտբոլիստ
Սերգեյ Կոնստանտինի Ֆեոդորով (ծն. 1959) - ռուս նկարիչ
Սերգեյ Պյոտրի Ֆեոդորով (1869-1936) - ռուս խորհրդային վիրաբույժ
Հայաստանը միջազգային դիվանագիտության և սովետական արտաքին քաղաքականության փաստաթղթերում (1828-1923)

Հայաստանը միջազգային դիվանագիտության և սովետական արտաքին քաղաքականության փաստաթղթերում (1828-1923), փաստաթղթերի ժողովածու (պրոֆ. Ջ. Ս. Կիրակոսյանի խմբագրությամբ), հրատարակվել է 1972 թ. Երևանում (կազմ. Ջ. Կիրակոսյան, Ռ. Սահակյան)։ Ամփոփում է հայ ժողովրդի քաղաքական պատմության, հայկական հարցի խնդիրներին վերաբերող պաշտոնական վավերագրեր (պայմանագրեր, համաձայնագրեր, զեկուցագրեր և այլ դիվանագիտական գրագրություններ), որոնք ընդգրկում են Թուրքմենչայի պայմանագրից (1828) մինչև Լոզանի կոնֆերանսն (1922-23) ընկած ժամանակաշրջանը։ Ժողովածուն, որում տեղ են գտել 356 փաստաթուղթ, բաղկացած է երեք մասից. 

Հայաստանը միջազգային դիվանագիտության փաստաթղթերում (18281917),
Հայաստանը խորհրդային արտաքին քաղաքականության փաստաթղթերում (19171922),
Արևմտաեվրոպական դիվանագիտությունն ու Հայաստանը (1918-1923)։Ժողովածուի փաստաթղթերը հիմնականում քաղված են մի շարք հայերեն, ռուսերեն, անգլերեն և ֆրանսերեն հրատարակություններից։ Ժողովածուն ունի առաջաբան, ծանոթագրություններ ու անվանական ցուցիչ։
Հակոբ Փափազյան

Անվան այլ կիրառումների համար տե՛ս՝ Հակոբ Փափազյան (այլ կիրառումներ)Հակոբ Փափազյան (Ջեկ) (1878, հունիսի 27, Բրուսա - 1957, Նյու Յորք), հայ քանդակագործ։


== Կենսագրություն ==
Սովորել է Իզմիրի Ազգային, Վենետիկի Մուրադ-Ռափայելյան վարժարաններում, ավարտել Վենետիկի գեղարվեստի ակադեմիաները (1898), կատարելագործվել Հռոմի գեղարվեստի ակադեմիայում (1898-1899)։


== Ստեղծագործություններ ==
1900 թվականին մեկնել է Նյու Յորք, քանդակագործ Ֆ. Մարտինիի համագործակցությամբ ստեղծել Սուրբ Բարդուղիմեոս եկեղեցու «Ռեկորդների սրահի» և այլ շենքերի քանդակները։
1908 թվականից ապրել և ստեղծագործել է Իզմիրում։
1922 թվականին, Իզմիրի աղետից հետո, տեղափոխվել է Նյու Յորք, զբաղվել դեկորատիվ քանդակագործությամբ, մասնակցել Նյու Յորքի Շրջանային դատարանի, Վաշինգտոնի Արխիվների շենքի քանդակազարդմանը։
Ստեղծել է նաև խորհրդանշական արձաններ՝ 

«Անթև հաղթանակ»
«Ամերիկայի ոգին»փոքրաչափ հարթաքանդակներ՝ հին արևելյան թեմաներով

«Սաբայի թագուհին»
«Շեհերազադե»Փափազյանի «Հավիտենական պայքար» խմբաքանդակը պահվում է Հայաստանի ազգային պատկերասրահում։


== Ծանոթագրություններ ==
Ազգային միաբանություն

Ազգային միաբանություն, պահպանողական քաղաքական կուսակցություն Հայաստանում։ Այժմ այն գլխավորում է Արտաշես Գեղամյանը։


== Պատմություն ==
2003 թվականի մայիսի 25-ին կայացած խորհրդարանական ընտրություններում կուսակցությունը ստացել է ընտրողների ձայների 8,8%-ը և Հայաստանի Ազգային ժողովի 131 տեղերից 9-ը։ 2003 թվականի նախագահական ընտրություններում Գեղամյանն առաջին փուլում ստացել է ձայների 16,9 տոկոսը, սակայն հեռացվել է։ 2007 թվականի խորհրդարանական ընտրություններում կուսակցությունը ոչ մի տեղ չի ստացել՝ ստանալով ընտրողների ձայների 3,69 տոկոսը։ Կուսակցությունը 2007 թվականից ոչ մի խորհրդարանական ընտրությունների չի մասնակցել։
2008 թվականի փետրվարին կայացած նախագահական ընտրություններում Գեղամյանը, որը կրկին առաջադրվել էր որպես ազգային միասնության կուսակցության թեկնածու, զբաղեցրել է յոթերորդ տեղը՝ ձայների 0,27%-ով վերջնական պաշտոնական արդյունքներով։
2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը հավանություն է տվել «Ազգի ձայն» կուսակցության «Նոր միություն» քաղաքական դաշինքին, «Ուժեղ Հայաստան Ռուսաստանի հետ» կուսակցությանը և Սահմանադրական իրավունքների միությանը։ Գեղամյանը ներկա է գտնվել դաշինքի նիստին։ Գեղամյանը նույնպես շատ էր քննադատում վարչապետ Նիկոլ Փաշինյանին` վարչապետին մեղադրելով այն բանում, որ նրանց կառավարում են Ջորջ Սորոսը և արևմտյան ինտրիգները։


== Տես նաև ==
Հայաստանի կուսակցությունների ցանկ


== Ծանոթագրություններ ==
Բերթաղ (լեռնագագաթ)

Անվան այլ կիրառումների համար տե՛ս՝ Բերթաղ (այլ կիրառումներ)Բերթաղ, լեռնագագաթ Լոռիում, Վիրահայոց լեռներում, Վանաձորից մոտ 20 կմ հյուսիս-արևելք, Փամբակ գետի աջ կողմում, Դսեղ գյուղից հարավ։ Ունի 1687 մետր բարձրություն։ Հյուսիսային լանջն անտառապատ է։


== Ծանոթագրություններ ==
Ավշային անոթներ

Ավշային անոթներ — անոթներ են` բաղկացած միաձուլված ավշային մազանոթներից, որով օրգանիզմում  տեղի է ունենում ավշի արտահոսք հյուսվածքներից և օրգաններից  դեպի երակային համակարգ (պարանոցի ստորին հատվածի խոշոր երակներ); ավշային համակարգի մի մասն են կազմում;


== Ուսումնասիրության պատմությունը ==
Մարդու ավշային անոթները առաջին անգամ ուսումնասիրվել և նկարագրվել են Ժան Պեկեի կողմից  1651 թվականին։ Ավշային անոթների, այդ թվում նաև փականների առավել մանրամասն նկարագիրը տվել է Ուլոֆ Ռուդբեկ ավագը  1653 թվականին։ Անվանումն առաջարկել է Թոմաս Բարտոլինը (Thomas Bartholin)  1653 թվականին։  18-րդ դարի վերջում և  19-րդ դարում շարունակվում էր ավշային անոթների ուսումնասիրությունը։  20-րդ դարում հնարավոր դարձավ ավշային համակարգի ուսումնասիրությունը  Էլեկտրոնային մանրադիտակի օգնությամբ։


== Կառուցվածքը ==
Ավշային անոթի պատը կազմված է երեք շերտից. արտաքին `ներկայացված շարակցահյուսվածքային թաղանթով, միջին, որը կազմված է հարթ մկանային հյուսվածքի բջիջներից և ներքին` բաղկացած էնդոթելիոցիտներից։ Ավշային անոթներն ունեն փականներ, որոնց խնդիրը ծայրամասից դեպի կենտրոն   ավշային հոսքի ապահովումն է։ Փականների միջև հեռավորությունը կարող է կազմել   2-15 մմ, այն կախված է անոթների տրամագծից։
Խոշոր ավշային անոթների պատերում առկա են  նյարդային վերջավորություններ և մանր  արյունատար անոթներ։


== Տեղադրվածությունը ==


=== Դիրքի առանձնահատկությունները ===
Մկանների և ներքին օրգանների ավշային անոթները, որոնք կոչվում են խորը, հաճախ դուրս են գալիս արյունատար անոթների հետ միասին։
Մակերեսային ավշային անոթները գտնվում են  ենթամաշկային երակների մոտակայքում։ Հոդի առջևում ավշային անոթները բաժանվում են, հոդից հետո կրկին միանում։
Իրար միանալով ավշային անոթներն առաջացնում են ցանց։


=== Օրգաններ, որոնցում ավշային անոթներ չկան ===
Ավշային անոթները ներթափանցում են գրեթե բոլոր հյուսվածքները և օրգաններ։ Բացառություն են կազմում  ընկերքը, թաղանթները`աչքի, ոսպնյակի, պարենքիմի փայծաղի, աճառի, մաշկային էպիդերմիսը և լորձաթաղանթների էպիթելային ծածկույթները։
2015 թվականին գիտնականները (պրոֆեսոր Ջոնաթան Կիպնիսը , PhD, UVA Department of Neuroscience, UVA's Center for Brain Immunology and Glia) բացահայտել են, որ գլխուղեղում կա ավշային համակարգ։  Ավելի վաղ համարվում էր, որ ավշային համակարգը կապված չէ կենտրոնական նյարդային համակարգի հետ։


== Ծանոթագրություններ ==


== Արտաքին հղումներ ==
Գալարոսա

Գալարոսա (իսպ․՝ Galaroza), բնակչության շրջան և մունիցիպալիտետ Իսպանիայում։ Մտնում է Ուելվա պրովինցիայի Անդալուսիա ինքնավար համայնքի կազմի մեջ։ Մունիցիպալիտետը գտնվում է Սեռռա դե Ուելվա շրջանի կազմում։ Տարածքը զբաղեցնում է 22 կմ²։ Բնակչությունը 1606 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 117 կմ։


== Ժողովրդագրություն ==


== Արտաքին հղումներ ==
Պաշտոնական կայք Archived 2014-04-17 at the Wayback Machine.
Guia de Galaroza (Huelva) Archived 2014-10-04 at the Wayback Machine.
Ռաֆայել Շահբազյան

Ռաֆայել Շահբազյան (հունիսի 23, 1930(1930-06-23), Երևան, ԽՍՀՄ), հայ խորհրդային քաղաքական, պետական և տնտեսական գործիչ։


== Կենսագրություն ==
1943՝ որպես բանվոր ընդունվել է Երևանի կոշիկի գործարան։
1953՝ Երևանում ավարտելով թեթև արդյունաբերության տեխնիկումը, մեկնել է Մոսկվա և ընդունվել Մոսկվայի տեխնոլոգիական ինստիտուտ։ Ուսմանը զուգահեռ աշխատել է Մոսկվայի կոշիկի ֆաբրիկայում՝ ճանապարհ անցնելով վարպետից մինչև արտադրամասի պետից, ՏՎԲ-ի պետից մինչև գլխավոր ինժեներ, իսկ 1959 թվականին դարձել է գործարանի տնօրեն։
1961 թվականից՝ տեղափոխվել է Երևան և դարձել Շահումյանի անվան կաշվի-արտադրական միավորման գլխավոր տնօրեն։
Եղել է ԽՍՀՄ թեթև արդյունաբերության նախարարության ներկայացուցիչը Ֆրանսիայում, Իտալիայում և Իսպանիայում։
ՀԽՍՀ գազաֆիկացման գլխավոր վարչության պետ։ Հետագայում՝ Հայաստանի գազաֆիկացման պետական կոմիտեի նախագահ։
1983-1990՝ ՀԽՍՀ Գերագույն խորհրդի պատգամավոր։
1990-1993 թվականներին եղել է Հայաստանի Պարենի և հացամթերքի նախարար, կատարել է գյուղատնտեսության նախարարի պարտականությունները։
26 գյուտերի հեղինակ։


== Մրցանակներ ==
Պարգևատրվել է «Պատվո նշան» (1966), «Ժողովուրդների բարեկամություն» (1980), «Աշխատանքային կարմիր դրոշի» երկու շքանշաններով (1971, 1974)։


== Ծանոթագրություններ ==
Ժուրավկա (գյուղ, Շևչենկոյի շրջան)

Անվան այլ կիրառումների համար տե՛ս՝ ԺուրավկաԺուրավկա (ուկրաիներեն՝ Журавка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1922 թվականին։
2001 թվականի տվյալներով Ժուրավկա գյուղում բնակվում էր 14 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 21,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրիա

Անվան այլ կիրառումների համար տե՛ս՝ Ալեքսանդրիա (այլ կիրառումներ)Ալեքսանդրիա (արաբ․՝ الإسكندريه‎‎), քաղաք Եգիպտոսի Հանրապետությունում։ Հիմնադրել է Ալեքսանդր Մակեդոնացին, անցյալում եղել է Եգիպտոսի Պտղոմյանների պետության մայրաքաղաքը, Միջերկրական ծովի ափին, Նեղոսի դելտայի արևմտյան եզրին։ Ներկայիս Ալեքսանդրիայում բնակվում է շուրջ 5000 հայ։ Բնակչությունը՝ ▲4 870 000 մարդ (2016)։


== Պատմություն ==
Քաղաքը հիմնադրվել է մ.թ.ա 332 թվականին Ալեքսանդր Մակեդոնացու կողմից։ Այս քաղաքի ստեղծումը եղավ նրա ամենամեծ գործը, որ նա հասցրեց անել իր հաղթարշավի ընթացքում՝ Եգիպտոսում հայտնվելու շրջանում։ Քաղաքը չափազանց հարմար դիրք ուներ՝ Միջերկրական ծովի ափին, խիստ հարմար նավահանգստի տեղ ուներ։ Մակեդոնացին չէր էլ կարող պատկերացնել, որ քաղաք-նավահանգիստը կարող էր դառնալ հելլենիստկական մշակույթի կենտրոն։ Մակեդոնացին քաղաքի կառավարումը հանձնեց Պտղոմեոսին, ում հետ ուսում էր ստացել Արիստոտելի մոտ։
Անտիկ աշխարհում մեծ համբավ էր վայելում Ալեքսանդրիայի գրադարանը։

Ալեքսանդրիայով է կատարվում Եգիպտոսի արտաքին առևտրի փոխադրումների 80% (գլխավորապես՝ բամբակ, բամբակի սերմ և բրինձ)։ Ունի համալսարան (1942), Հունա–հռոմեական հնությունների թանգարան (1891)։ Ալեքսանդրիա հիմնադրել է Ալեքսանդր Մակեդոնացին (որի անունով էլ կոչվում է) մ, թ. ա. 332–331-ին՝ Ռակոտիս գյուղակի տեղում, ճարտարապետ Դեյնոկրատեսի հատակագծով։ Մ. թ. ա. 305–30-ին եղել է Պտղոմեոսների հունա–եգիպտական պետության մայրաքաղաքը։ Հելլենիստական աշխարհի, ապա Հռոմեական և Բյուզանդական կայսրությունների մշակութային և առևտրական գլխավոր կենտրոններից էր։ Հայտնի էին Ալեքսանդրիայի մուսեյոնը և Ալեքսանդրիայի գրադարանը։ I դ. Ալեքսանդրիա մեծությամբ աշխարհի երկրորդ քաղաքն էր (Հռոմից հետո)։ 641-ին Ա. անցավ արաբներին։ Թուրքերի նվաճումից հետո (1517) անկում ապրեց։ XIX դ. Ա–ի տնտեսական նշանակության բարձրացմանը մեծապես նպաստեց Սուեզի ջրանցքի բացումը (1869)։ Պահպանվել են այսպես կոչված Պոմպեոսի սյունը, մեծ գերեզմանատներ, կատակոմբներ։ Փարոս կղզու վրա եղել է Ալեքսանդրյան փարոսը։ Ժամանակակից Ա. բաժանվում է հին (խղճուկ տներ, նեղ փողոցներ) և նոր (ասֆալտապատ պողոտաներ, ժամանակակից ճարտարապետությամբ բազմահարկ շենքեր, հարմարավետ մենատներ, գեղեցիկ առափնյակ) մասերի։ Կան շատ մզկիթներ։ Ռաս–էտ–Թին (XIX դ. սկիզբ), Մունթազա (XX դ. սկիզբ) և Մուհամմեդ–Ալիի (XX դ.) պալատներն այժմ թանգարանների են վերածված։ Կենտրոնական հրապարակն է Ատ–Թահրիրը՝ ձիու վրա նստած Մուհամմեդ–Ալիի արձանով։ Ալեքսանդրիայում գործում են 5 թանգարան, Ազգային գրադարանը։ 


== Քույր-քաղաքներ ==
 Բրատիսլավա (սլովակ.՝ Bratislava), Սլովակիա
 Քլիվլենդ (անգլ.՝ Cleveland), ԱՄՆ
 Կոնստանցա (ռումիներեն՝ Constanţa), Ռումինիա
 Օդեսա (ուկրաիներեն՝ Одеса), Ուկրաինա
 Սանկտ Պետերբուրգ, Ռուսաստան (2005)
 Գյումրի (հայերեն՝ Գյումրի), Հայաստան
 Կահիրե (արաբ․՝ القاهرة‎‎), Եգիպտոս
 Եվլախ (ադրբ.՝ اYevlax), Ադրբեջան


== Ծանոթագրություններ ==
Միանդամի հասկացությունը

Թվերից և տառերից կազմված արտադրյալը կոչվում է՝ միանդամ։ Յուրաքանչյուր մեկ թիվը կամ տառը նույնպես համարվում են միանդամներ։ 0 համարվում է 0 միանդամ։ Յուրաքանչյուր միանդամ համարվում է նաև բազմանդամ։ Միանդամները ունեն հատկություններ։

Երկու միանդամներ լինում են իրար հավասար, եթե նրանք միմյանցից տարբերվում են արտադրիչների հերթականությամբ։ Միանդամների հավասարությունը նշելու համար օգտագործում են հավասարության նշան։
Միանդամը հավասար է լինում զրոյի երբ նրա մեջ կա 0 թիվը։ Այսպիիսով եթե որևէ միանդամի մեջ կա 0 թիվը հանդիսանում է զրոյական միանդամ։


== Աղբյուրներ ==
Հանրահաշվի 7-րդ դասարանի դասագիրք
Տոտինոսին Ցույոսի

Լևան Գորգաձե (վրաց.՝ ლევან გორგაძე, հոկտեմբերի 13, 1987(1987-10-13), Մցխեթ, Վրաստան, հայտնի է որպես Տոտինոսին Ցույոսի) սումոյի պրոֆեսիոնալ մարտիկ։  2018 թվականին նվաճել է «Կայսրի գավաթը» եվրոպական երրորդ ըմբիշներից (բուլղարացի Կոտոոսյուից և էստոնացի Բարուտոյից հետո)։ Մայիսյան բասյոյից հետո 2018 թվականին ստացել է օձեկի կոչում, նույնպես եղել է եվրոպացիներից երրորդը։


== Գործունեություն ==
Ըմբշամարտով զբաղվել է մանուկ հասակից։ Ձյուդոյի և սամբոյի Եվրոպայի պատանեկան առաջնությունների մրցանակակիր։ 2005 թվականին դարձել է սումոյի պատանեկան առաջնության արծաթե մեդալակիր (անձնական և թիմում), որտեղ նրա հետ հանդես է եկել ապագա կոմուսուբի Գագամարուն։ Վերապատրաստվել է Նիհոն համալսարանում, 2005 թվականին ընդունվել է Կասուգանո-Բեյ։ Հասել է մակուուտիին 13 մրցաշարերում, ինչը շատ լավ արդյունք է ։ Բարձրագույն դիվիզիոնում երեք անգամ ցույց է տվել  փոխչեմպիոնի ցուցանիշ։ Հինգ անգամ խրախուսվել է մարտական ոգու համար մրցանակներով և մեկ անգամ տեխնիկական գերազանցության մրցանակով։ Կարիերայի համար բարձրագույն կոչումը օձեկներն են։ Նրա ուսուցիչը պնդում է, որ նա ավելի լավն է, քան իսկական ճապոնացիները։
2013-ի հուլիսին Տոկուսերյուի հետ հաղթական գոտեմարտում ստացել է ծնկի լուրջ վնասվածք, որի արդյունքում բաց է թողել երեք մրցաշար և կորցրել սեքիտորիի կարգավիճակը՝ դուրս մնալով մաքուսիտայի դիվիզիոնից։ Վերադարձել է Դոհա 2014 թվականի մարտին։ Չորս անընդմեջ ցածր լիգաներում հաղթելով՝ արդեն նույն թվականին վերադարձել է մակուուտի։ Տոտինոսինի համար հաղթական է դարձել 2018 թվականի հունվարյան Խացու Բասեն, երբ մրցումների ավարտից մեկ օր առաջ Լևանը երաշխավորել է առաջին տեղը։ Պրոֆեսիոնալ սումոյի պատմության մեջ առաջին անգամ վրացի մարզիկը դարձավ Կայսերական մեծ Գավաթի հաղթող։
Նաև հաջողությամբ հանդես է եկել մարտին (10-5) և մայիսին (13-2) Բասս 2018-ում։ Մայիսին երկար առաջատար էր և մինչև վերջին օրը պահպանում էր մրցաշարում հաղթելու շանսերը, սակայն տասներեքերորդ օրը անսպասելիորեն պարտվեց Սեդային և ընկնելու ժամանակ կոտրեց դաստակի երկու ոսկոր։ Տասնչորսերորդ օրը, չնայած ծանր վնասվածքին, ցույց տվեց ոգու ուժը և արժանի դիմադրություն ցույց տվեց եկոձունին, որը, սակայն, ձեռքը լիարժեք օգտագործելու անհնարինության պատճառով կրեց երկրորդ պարտությունը։ Մայիսի Բասսի արդյունքներով՝ Մրցավարական կոմիտեն խորհուրդ է տվել Տոտինոսինին օձեկի կոչում շնորհել, ինչը շուտով տեղի ունեցավ։


== Ըմբշամարտի ոճ ==
Գերադասում է ակտիվ, հարձակողական ուժային ըմբշամարտ։  Գրեթե չի օգտագործում պաշտպանական մեթոդներ։ 


== Ընտանիք ==
Գինեգործի ընտանիքի երկու որդիներից մեծն է։


== Ծանոթագրություններ ==


== Արտաքին հղումներ ==
կենսագրությունը japan-sumo.ru-ում
Պաշտոնական տեղեկատվություն ասոցիացիայի կայքում
Ելույթների Վիճակագրություն
Травма 2013 года ՅուԹյուբում՝ սկսած 18-րդ վայրկյանից
Ելան-Կոլենո

Ելան-Կոլենո (ռուս.՝ Елань-Колено), գյուղ Ռուսաստանի Վորոնեժի մարզի Նովոխոպյորսկի շրջանի կազմում։
Բնակչությունը 2003 թվականին գրանցված տվյալներով կազմում էր 5300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարկոփ

Քարկոփ,
գյուղ Հայաստանի Հանրապետության Լոռու մարզի Թումանյանի տարածաշրջանում՝ Ալավերդի քաղաքից մոտ 18 կմ հյուսիս-արևելք` Դեբեդի ափերին։


== Անվան ստուգաբանություն ==
Ներկայումս գյուղը, որը խորհրդային տարիներին ուներ ավանի կարգավիճակ, հանրությանը հայտնի է ավելի շատ "Շեբզավոդ" (ռուս.՝ Щебзавод) անվամբ, որը գալիս է խորհրդային տարիներին Քարկոփին տրված ռուսերեն անունից։ Անկախացումից հետո Շեբզավոդը թարգմանվեց բառացի ու դարձավ «Քարկոփ»։


== Պատմություն ==
Բնակավայրը հիմնադրվել է 1930-ականներին՝ բնակավայրին կից գտնվող բազալտի և գրանիտի վերամշակմամբ զբաղվող գործարանի շուրջ։ Իր լավագույն ժամանակներում գործարանում աշխատում էր 1000-ից ավելի մարդ, այդ թվում նաև հարևան Ճոճկան, Շնող և Արճիս գյուղերից։ Սակայն Քարկոփի մասին հիշատակումները գալիս են նաև ավելի վաղ ժամանակներից։ Այսպես, դեռևս մեծ բանաստեղծ Նաիրի Զարյանը իր "Ռուշանի Քարափը" ստեղծագործությունում հիացմունք է արտահայտում Քարկոփից մի քանի հարյուր մետր հեռավորության վրա գտնվող ժայռերով։ Բանաստեղծությունը պատմում է քարափների ստորոտին բնակվող հովիվի՝ Ռուշան պապի մասին։
Քարկոփի՝ հինավուրց բնակավայր լինելու մասին է վկայում նաև Ռուշանի քարափների վերին հատվածում գտնվող հինավուրց պաշտպանական կառույցը։ Բնակավայրի տարեցները պատմում եմ, որ այդ կառույցն օգտագործվել է "ղաչաղների" կողմից թշնամական հարձակումների ժամանակ պաշտպանվելու նպատակով։
Ի դեպ, սկզբնապես խորհրդային իշխանությունը նախատեսում էր խճի գործարանի համար հումք վերցնել հենց Ռուշանի քարափից։ Մի որոշ ժամանակ այդպես էլ եղավ։ Հումքը քարափի մոտից երկաթգծով տեղափոխում էին խճի գործարան ու այնտեղ վերամշակում ու տալիս վերջնական արտադրանք։ Հենց այդ աշխատանքներից մեկի ժամանակ էլ էքսկավատորի ամբարձման ժամանակ հայտնաբերվեց հինավուրց մի խաչքար, որը, ցավոք սրտի, ամբարձիչի հարվածից վնասվեց՝ բաժանվելով երկու մասի։ Տեղացիներն այն սեփական ուժերով վերականգնեցին ու տեղադրեցին գտնված վայրից ոչ հեռու՝ դարձնելով այն սրբատեղի։


== Բնակչություն ==
Ըստ ՀՀ 2011 թ. մարդահամարի արդյունքների` Քարկոփի մշտական բնակչությունը կազմել է 323, առկա բնակչությունը` 317 մարդ, բնակչության փոփոխությունը ժամանակի ընթացքում` ստորև.


== Տես նաև ==
Լոռու մարզ


== Ծանոթագրություններ ==
Տի կտո՞ տակոյ, դավայ դասվիդանիյա

«Տի կտո՞ տակոյ, դավայ դասվիդանիյա» (ռուս.` Ты кто такой? Давай, до свидания!, թարգ.` «Ո՞վ ես դու, գնա՛, ցտեսություն»), ՅուԹյուբ վիդեոկայքում հայտնված տեսահոլովակ, որտեղ ադրբեջանական հարսանիքի ժամանակ թալիշ եղբայրներ Ինտիքամ և Էհթիրամ Ռուստամովները կատարում են իմպրովիզ (մեյխանա)` անընդհատ կատարման մեջ օգտագործելով ռուսերեն «Տի կտո՞ տակոյ, դավայ դասվիդանիյա» արտահայտությունը։ Հոլովակը ձայնագրվել էր 2011 թ.-ի նոյեմբերի 5-ին՝ Ադրբեջանի հարավում գտնվող Թանգերուդ գյուղում և հետագայում Յութուբում հավաքում է 3 միլիոնից ավելի դիտում՝ չնայած ունենալով պարզունակ բովանդակություն։ Երգի կատարման շրջանակներում թալիշեցի մեյխանիստները փոխադարձորեն փորձում են վիրավորել բաքվեցի մեյխանիստներին։


== Քաղաքական հղումները ==
Արտահայտությունն առաջին անգամ հանդիպում է Ռուսաստանյան մեքենատերերի ֆեդերացիայի նախագահ Անդրեյ Ֆլինի Թվիթեր էջում, որտեղ նա գրել էր. «Վաղը մեքենայիս վրա մի այսպիսի ցուցանակ կտեղադրեմ. «Պու՛տին, ո՞վ ես դու, գնա՛, հաջողություն»։ Ես այդպես մարդկանց մոտ ժպիտ կհարուցեմ»։ Դրանից հետո Թվիթերում լայն տարածում է գտնում ռուսերեն #путинтыктотакойдавайдосвидания հեշթեգը, դառնալով այդ միկրո–բլոգգինգային հարթակի ամենաշրջանառվող պիտակներից և տարածվելով Ռուսաստանից և ռուսալեզու օգտագործողների շրջանակից դուրս։ Հետագայում այդ արտահայտությունը մեծ տարածում է գտնում ռուս ցուցարարների ցուցանակներում։
Երգը Յութուբում բեռնող, ազգությամբ թալիշ Հիլալ Մամեդովը 2012 թ.-ի հունիսի 21-ին բերման է ենթարկվում ոստիկանության կողմից՝ թմրանյութերի անօրինական կերպով պահելու մեղադրանքով։ Ըստ Մամեդովի հարզատների՝ վերջինս երբեք չէր առնչվել թմրադեղերի հետ, ուստի նրա ձերբակալությունը քաղաքական ենթատեքստ էր կրում։ Ոմանք ձերբակլությունը կապում էին այն տարբերակի հետ, թե «Ո՞վ ես դու, գնա՛, հաջողություն» արտահայտությունն ուղղված էր Ադրբեջանի նախագահ Իլհամ Ալիևին։
Ռուս ռեփեր Տիմատին իր ռեփ կատարումներից մեկի կրկներգում օգտագործում է արտահայտությունը (նույն տոնայնությամբ, ինչպես օրիգինալ հոլովակում)։ Երգում Տիմատին փորձում է վիրավորել Ֆիլիպ Կիրկորովին։


== Ծանոթագրություններ ==
Ստյոպա Վարդանյան

Ստյոպա (Ռոզին) Քրիստափորի Վարդանյան (1901, Թիֆլիս —1937), Անդրկովկասում խորհրդային ռեժիմի հաստատման աջակից, ԽՄԿԿ անդամ (1916)։
Բաքվի նավթահանքերում աշխատելիս բանվորների շրջանում տարածել է ագիտացիոն թռուցիկներ, կատարել կուսակցական հանձնարարություններ։ 1917-1919 թթ.-ին ընդհատակյա աշխատանք է տարել Թիֆլիսի երիտասարդության շրջանում։ «Սպարտակ» կազմակերպության հիմնադիրներից է, ընտրվել է Վրաստանի կոմերիտմիության առաջին քարտուղար։ Վարդանայնը մասնակցել է Կոմինտերնի II կոնգրեսի աշխատանքներին, հանդիպել է Վլադիմիր Լենինի հետ։ 1921-ին ընտրվել է Թիֆլիսի հեղկոմի կազմում, աշխատել որպես ներքին գործերի կոմիսար, բանակի քաղբաժնի պետ։ 1922-ից եղել է Էջմիածնի և Նոր Բայազետի գավառային գործկոմների նախագահ, զինվորական կոմիսար Երևանում։ 1925-ից աշխատել է Անդրֆեդերացիայի ապարատում (ԲԳՏ-ի պետական ապարատի բարելավման տեսչության պետ, Պետպլանի նախագահի տեղակալ, «Զարյա Վոստոկա» («Заря Востока») թերթի խմբագիր)։ 1931-ին նշանակվել է Վարդանյանը ՀԿ(բ) կ Կենտկոմի երկրորդ քարտուղար, 1932 թ.-ից՝ ՀամԿ(բ)կ Տագանրոգի քաղկոմի առաջին քարտուղարը։ Եղել է ՀԽՍՀ, Անդրֆեդերացիայի և ԽՍՀՄ Կենտգործկոմների անդամ։
Օռնիկա

Օռնիկա (իտալերեն՝ Ornica), կոմունա Իտալիայում, Լոմբարդիա մարզում։ Տեղակայված է Բերգամոյի գավառում։ Բնակչությունը ըստ 2008 թվականի տվյալներով կազմում է 185 մարդ։ Խտությունը կազմում է 13 մարդ/կմ²։ Տարածքը՝ 14 կմ²։ Փոստային ինդեքս՝ 24010։ Հեռախոսային կոդ՝ +39 0345։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար - 0345 89021
Պաշտոնական կայք - http://www.provinciabergamasca.com/vallebrembana/ornica/ornica.html


== Պատկերասրահ ==

		


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յարմակի

Յարմակի (ուկրաիներեն՝ Ярмаки), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Յարմակի գյուղում բնակվում էր 404 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տալեց (Զվանայի վտակ)

Տալեց (ռուս.՝ Талец), գետ Ռուսաստանում, հոսում է Վոլոգդայի մարզում Ուստյուժենսկի շրջանում։ Գետաբերանը տեղակայված է Զվանա գետի աջ ափում՝ 32 կմ հեռավորության վրա։ Գետի երկարությունը 10 կմ է։ Գետի ակունքները գտնվում են բավականին մեծ բարձրության վրա՝ մոտ 150 մ ծովի մակարդակից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412210000005204
Հիդրոլոգիական ուսումնասիրությունների կոդը - 110000520
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(76) Ֆրեյա

(76) Ֆրեյա (անգլ.՝ Freia), աստերոիդ աստերոիդների գոտու արտաքին մասում։ Հայտնաբերվել է 1862 թվականի հոկտեմբերի 21-ին Հենրիխ դ՛Արեստի կողմից Կոպենհագենում։
Միջին հեռավորությունը Արեգակից կազմում է 3,412248 ա. մ., առավելագույնը մոտենում է 2,8512 ա. մ. հեռավորության վրա և հեռանում 3,9733 ա. մ., իսկ Երկրի ուղեծրին Ֆրեյա աստերոիդը նվազագույնը մոտենում է 1,8697 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2302,29 երկրային օրվա ընթացքում, իր ուղեծրով շարժվելով միջինում 0,156366 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,12° անկյուն։
Ֆրեյա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Ֆրեյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տոոլսե

Տոոլսե (էստ․՝ Toolse), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում
Տոոլսե ամրոց


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բորբորեմայի մարզ

Բորբորեմայի ագլոմերացիա(պորտ.՝ Mesorregião da Borborema)՝ վարչական մեզոշրջան Բրազիլիայում, մտնում է Պարաիբա նահանգի մեջ։ Բնակչությունը կազմում է 283607 մարդ (ըստ 2007 թվականի տվյալների)։ Զբաղեցված տարածքը 15572.891 կմ²։ Բնակչության խտությունը 18.2 մարդ/կմ²։


== Վիճակագրություն ==
Համախառն ներքին արդյունքը կազմել է 609 434 048,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2173.76 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0.613
Ռեզիա

Ռեզիա (իտալերեն՝ Resia), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 1175 մարդ 2008 թվականի մարդահամարի տվյալների, բնակչության խտություն՝ 11 մարդ/կմ²։ Զբաղեցնում է 119 կմ² մակերես։ Փոստային ինդեքս՝ 33010։ Հեռախոսային կոդ՝ 0433։
Բնակավայրի հովանավորն է Սուրբ Պետրոսը։ Օգոստոսի 15-ին կոմունայում նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները


== Լեզուն և սովուրույթները ==
Ռեզիայի բնակիչները խոսում են Սլովեներեն։


== Կապի տվյալներ ==
Հեռախոսահամար՝ 0433 53001 - 0433 53002 - 0433 53505
Էլեկտրոնային փոստ։ resia@com-resia.regione.fvg.it
Պաշտոնական կայք։ http://www.comune.resia.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վառնա

Վառնա (բուլղար․՝ Варна, լատ.՝ Odessus, 1949 թվականի դեկտեմբերից 20-ից մինչև 1956 թվականի հոկտեմբերի 20-ը՝ Ստալին), նավահանգստային և առողջարանային քաղաք Բուլղարիայում։ Բնակչությամբ քաղաքը զբաղեցնում է երկրում երրորդ տեղը, Բուլղարիայի խոշոր մշակութային և ֆինանսական կենտրոն է, ինչպես նաև երկրի կարևոր տրանսպորտային հանգույց։


== Հակիրճ տեղեկատվություն ==
Վառնան Բուլղարիայի խոշորագույն նավահանգիստն է, կա լաստանավային հաղորդակցություն Օդեսայի, Պորտ Կովկասի, Փոթիի, Բաթումի և Ստամբուլի հետ։ Ըստ 2010 թվականի պաշտոնական տվյալների՝ Վառնայի բնակչությունը կազմում է 366 837 մարդ, սակայն իրականում քաղաքում ապրում է մոտավորապես 600 000 մարդ։
Գտնվելով Վառնայի ծոցի ափին և գրավելով ռազմավարական դիրք՝ քաղաքը տնտեսական, հասարակական, մշակութային խոշոր կենտրոնի դեր է խաղացել 
շուրջ երեք հազարամյակ։ Պատմական Օդեսոսը (հին հունարեն՝ Ὀδησσός) թրակիական ծովափնյա փոքրիկ բնակավայրից վերածվել է ծովային խոշոր նավահանգստի։
Վառնան այսօր գործարարության, տրանսպորտային, կրթական, զբոսաշրջային, ժամանցային և առողջարանային կարևոր կենտրոն է։ Համարվում է Բուլղարիայի ծովային մայրաքաղաքը. այստեղ են գտնվում երկրի ռազմածովային նավատորմի և առևտրային նավագնացության վարչությունները։ 2008 թվականին, Եվրոպայի խորհրդի որոշմամբ, Վառնան դարձել է Սևծովյան տարածաշրջանի համագործակցության ղեկավար մարմնի նստավայրը։ 2014 թվականին Վառնային է շնորհվել Եվրոպայի երիտասարդական մայրաքաղաքի տիտղոսը։
Աշխարհի ամենահին ոսկեղենի գանձարանը, որ թվագրվում է մեր թվականությունից առաջ 4200–4600 թվականներով, հայտնաբերվել է Վառնայի Նեկրոպոլիսում։


== Ստուգաբանություն ==
Բյուզանդացի պատմիչ Թեոփանես Խոստովանողն առաջին անգամ հիշատակել է Վառնա քաղաքի անունը՝ 6-7-րդ դարերում սլավոնական ցեղերի կողմից Բալկանները նվաճելու առնչությամբ։ Ենթադրվում է, որ այդ անվանումը կարող է վարյագական ծագում ունենալ. վարյագները վաղ միջնադարում կտրում-անցնում էին Սև ծովը՝ հասնելով Կոստանդնուպոլիս։ Շվեդերենում värn նշանակում է "վահան, պաշտպանություն" , այստեղից էլ՝ Վառնա կարող էր նշանակել "պաշտպանված, ամրացված վայր": Բայց անվանումը կարող է նաև ավելի հին լինել՝ ծագելով նախահնդեվրոպական *u̯er- արմատից, որ նշանակել է "թաց, ջուր, գետ" (cf. Varuna), կամ գուցե նախասլավոնական varn («սև») արմատից, կամ էլ՝ իրանական bar - var-ից՝ «ճամբար, բերդ» նշանակությամբ։


== Բնակչություն ==


== Քույր-քաղաքներ ==


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
varna.su — Վառնային նվիրված կայք Archived 2011-10-23 at the Wayback Machine. (ռուս.)
varna.bg — Վառնայի պաշտոնական կայք (բուլղ.)
Վառնայի բնակչության կարգավիճակ
bulgariancoast.com — Տուրիստական կայք Բուլղարիայի մասին Archived 2008-07-03 at the Wayback Machine.
varna.info.bg — Վիրտուալ զբոսանք Վառնայով
.aboutvarna.ru — Ամենը Վառնայի մասին (ռուս.)
Թեղի խցանային

Թեղի խցանային (լատ.՝ Ulmus suberosa Moene), թեղազգիների ընտանիքի, թեղի ցեղի բույս։


== Նկարագրություն ==
Ծառ է՝ մինչև 20 մ բարձրությամբ և 1,5 մ բնի տրամագծով, խիտ, վրանաձև, սաղարթով։ Կեղևը մոխրասևավուն է, հաճախ խցանային ելուստներով։ Ընձյուղները մերկ են, կարմրագորշավուն կամ գորշավուն։ Տերևները հակառակ-ձվաձև են, անհավասար-կլորավուն հիմքով, ատամնաեզր։ Ծաղիկներն աննշան են։
Թևապտուղները հակառակ-ձվաձև են, 1,5-2,0 սմ երկարությամբ, 1-1,4 սմ լայնությամբ։ Ծաղկում է մարտ-ապրիլին։ Պտուղները հասունանում են մայիսին։


== Տարածվածություն ==
Տարածված է Կովկասում, Եվրոպական մասում, Ղրիմում, Միջերկրական ծովի ափերին, Փոքր Ասիայում։ Հայաստանի սահմաններում հանդիպում է հյուսիսարևելյան շրջաններում, Ապարանում, Արարատյան դաշտի Նախալեռնային գոտում, Վայքում, Ջանգեզուրում, Մեղրիում։ Աճում է նախալեռնային և ստորին լեռնային գոտիներում, կաղնեբոխային անտառների եզրերին, թՓուտների մեջ, գետահովիտներում։ Խցանային թեղին բավականին պահանջկոտ բույս է։ Գերադասում է խոր, սննդանյութերով հարուստ սևահողեր, առատ խոնավություն, լուսավոր պայմաններ։
Բավականին ցրտադիմացկուն է։ Հաճախ է վարակվում հոլանդական հիվանդությամբ։


== Կիրառություն ==
Այս բոլորի հետ միասին խցանային թեղին լավ է դիմանում քաղաքի անբարենպաստ պայմաններին՝ ծխին, գազերին, փոշուն։ Միաժամանակ լավ է տանում կարճատև
երաշտը։ Այդ է պատճառը, որ այս ծառատեսակը հաջողությամբ է օգտագործվում բնակավայրերի կանաչապատման բնագավառում։ Ապրում է մինչև 200 տարի, ընդ որում բունը չի փտում։ Սկսում է պտղաբերել 12-13 տարեկան հասակից, ամեն տարի առատորեն։ Բնափայտը ամուր է, ճկուն։ Օգտագործվում է անիվներ, կահույք, մեքենաների և նավի ստորջրյա մասեր պատրաստելու համար։ Լավ ածուխ է առաջացնում։ Մոխիրը օգտագործում են պոտաշ ստանալու համար։ Կեղևում մեծ քանակությամբ դաբաղանյութեր է պարունակում։ Էկոլոգիական խումբը՝ X: Մշակության հավանական շրջանները՝ 3, 7-10, 12-13, 17-21, 22-28։


== Ծանոթագրություններ ==
Ագարակ (Նոր Բայազետի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ, Երևանի նահանգի Նոր Բայազետի գավառում։
1860 թ.-ին ուներ 7 տուն բնակիչ՝ մոլոկաններ և պարսիկներ։ Բնակչությունը հիմնականում զբաղվում էր երկրագործությամբ և անասնապահությամբ։ 1970-ական թթ.-ին բնակիչները լքել են գյուղը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Վիլի (սկանդինավյան դիցաբանություն)

Վիլի (Wille) (սկանդինավյան միֆ)- սկանդինավյան դիցաբանության մեջ առաջին ասերից (աստված) մեկը, որը եղել է Օդինի և Վեի եղբայրը։ Ըստ դիցաբանության, նրանք միասին ստեղծել են երկիրը։
Համաձայն սկանդինավյան դիցաբանության, այն ժամանակ երբ չի եղել ո՛չ մարդ, ո՛չ աստված, ծնվել է մի հսկա Իմիր անունով, նրա հետ միասին ծնվել է նաև մի կով՝ Աուդումլա անունով։ Նրա կաթը այնքան էր, որ հերիքում էր նույնիսկ Իմիրին, բայց Աուդումելեն չգիտեր ինչով սնվել, այդ պատճառով նա սկսեց լիզել աղի քարերը և երրորդ օրվա ավարտին լիզելով նա ստեղծեց նոր կենդանի էակ` Բուրի անունով, ինչը նշանակում է ծնող։ Բուրին հետագայում դարձավ բոլոր ասերի նախնին, այսինքն նրանց ծնողը : Բուրին ծնեց տղա, որի անունը դրեց Բյոր, այսինքն՝ ծնված։ Ըստ դիցաբանության Բյորը հետագայում կնության վերցրեց հսկայի աղջկան և նրանք ունեցան երեք երեխա՝ Օդինը, Վեն և Վիլին։


== Երկրի ստեղծում ==
Շատ իրադարձություններ է տեղի ունեցել եղբայր աստվածների հետ, մի անգամ նրանք նույնիսկ կռիվ են սկսում հսկա Իմիրի հետ, որտեղ և հաղթում են։
Եղբայրները Իմիրի անշնչացած մարմինը գցեցին տիեզերական անդունդը և նրանից պատրաստեցին երկիրը։ Արյունը նրանք օգտագործեցին որպես լիճ, գետ, ծով։ Իմիրի ոսկրերը դարձան սարեր, իսկ ոսկրերի բեկորները և ատամները դարձան ժայռեր և գլաքարերը։ Իմիրի գանգը ասերի համար ծառայեց որպես երկրի երկնակամար, իսկ ուղեղը նրանք շպրտեցին օդը և այն օդում վերածվեց ամպերի, ահա թե ինչու են այդքան նենգ, սև ու խավար ամպերը, անընդհատ սպառնացող փոթորկով ու կարկտով։ Հետո աստվածները վերցրեցին կայծերը, որոնք թռչում էին շրջակայքում և պոկվել էին Մուսպելլյայից և միացրեցին երկնքին։ Այդպես, ստեղծվեցին անշարժ աստղերը, իսկ մնացած կայծերին ասերը թույլ տվեցին թռչել ազատ, բայց յուրաքանչյուրի համար տեղ և ճանապարհ կառուցեցին։ Իմիրայի դին դարձավ երկիր,արյունը՝ ծով, ոսկրերը՝ սարեր, գանգը՝ երկինք, իսկ մազերը՝ անտառներ։ Այսպես, ստեղծվեց Միդգարդը, մարդկանց համար, ստեղծված աստվածների բարիքով։
Այսպես եղբայրները ստեղծեցին Միդգարդը, բայց այն բնակեցված չէր։


== Մարդկանց ստեղծումը ==

Մի անգամ եղբայրները քայլում էին իրենց ստեղծած երկրի ափով և տեսան երկու ծառ, և մտածեցին, թե ինչ կլինի, եթե նրանց կյանք տան։ Վերցրեցին եղբայրները ծառերը և նրանցից ստեղծեցին մարդուն։ Օդինը, որը ավագ եղբայրն էր, տվեց նրանց հոգի և կյանք, Վիլին տվեց բանականություն և շարժում, իսկ Վեն, նրանց տվեց խոսելու, տեսնելու և լսելու ունակություն։ Տղամարդուն տվեցին Ասկ անունը, այսինքն՝ հացենի, իսկ կնոջը՝ Էմբլա անունը, այսինքն՝ ուռենի։


== Ծանոթագրություններ ==
Աֆոնինո (այլ կիրառումներ)

Աֆոնինո, կարող է վերաբերել՝

Աֆոնինո - գյուղ Ռուսաստանի Յարոսլավլի մարզի Յարոսլավսկի շրջանի կազմում։
Աֆոնինո - գյուղ Ռուսաստանի Նիժնի Նովգորոդի մարզի Կստովսկի շրջանի կազմում։
Աֆոնինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Մեդ Ռուչ Յոլ

Մեդ Ռուչ Յոլ (ռուս.՝ Мэд-Руч-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ռուչ Յու գետի աջ ափին՝ 11 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016361
Կոդը ըստ հիդրոլոգիական հետազոտության (ՌԴ) — 103001636
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ոզնաթուփ մեխակի

Ոզնաթուփ մեխակի (լատ.՝ Acantholimon caryophyllaceum), արճճախոտազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բարձիկանման կիսագնդաձև թփիկ է։ Բարձիկները փուխր են, տերևակալված տերևները՝ փշոտ ու սուր։ Հասկի առանցքը գալարաձև է։


== Տարածվածություն ==
Հայաստանում աճում է Դարեղեգիսի ֆլորիստիկական շրջանում (Սելիմի լեռնանցք, Քարվանսարայի շրջակայք, Գնդեվազ, Գնիշիկ, Խաչիկ, Ենգիջա, Մարտիրոս, Խնձորուտ, Արինջ գյուղերի շրջակայք)։ Աճում է նաև  Անատոլիայում, Հյուսիսային Իրաքում, Հյուսիսարևմտյան Իրանում։


== Էկոլոգիա ==
Աճում է միջին լեռնային գոտուց մինչև ենթալպյան գոտի՝ ծովի մակարդակից 1600-2600 մ բարձրությունների վրա, չոր քարքարոտ խճաքարոտ լանջերին, քարաթափվածքների վրա։ Ծաղկում է հուլիս-օգոստոս ամիսներին, պտղաբերում՝ օգոստոսին։


== Պահպանություն ==
Խոցելի տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Կապված աճելավայրերի պայմանների փոփոխության հետ՝ տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև  CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Սեն Սավինյեն (կանտոն)

Սեն Սավինյեն (ֆր.՝ Saint-Savinien), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սեն Ժան դ՛Անժելի օկրուգի մեջ։ Համաձայն 2006 թվականի մարդահամարի կանտոնի բնակչությունը 7005 մարդ էր։Կանտոնի համարը 1733 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սինծիան

Սինծիան (Ույղուրերեն։ شىنجاڭ; Լատինատառ։ Xinjang; (Չինարեն՝ 新疆 ,Xīnjiāng), պաշտոնապես "Սինծիանի Ույղուրական ինքնավար շրջան" (XUAR), Չինաստանի հյուսիս-արևմուտքում Չինաստանի ինքնավար մարզ է, ինչպես նաև այն իր տարածքով ամենամեծ շրջանն է Չինաստանում և ութերորդ մարզը ամբողջ աշխարհում՝ զբաղեցնելով ավելի քան 1,6 միլիոն կմ2։ Սինծիանի մեջ է մտնում, վիճելի տարածք հանդիսացող Ակսայ Չինը, որը մտնում է Չինաստանի կազմում, իսկ Հնդկաստանը այդ տարածքի նկատմամբ ունի հավակնություններ։ Սինծիանը սահմանակցում է Մոնղոլիային, Ռուսաստանին, Ղազախստանին, Տաջիկստանին, Աֆղանստանին, Պակիստանին և Հնդկաստանին։ Սինծիանը սահմանակցում է նաև Տիբեթի ինքնավար շրջանին և Գանսույի և Ցինհայի շրջաններին։ Հայտնի Մետաքսի ճանապարհը անցել է այս շրջանով սկսելով շրջանի արևելքից մինչև իր հյուսիսարևմտյան սահման։ Վերջին տասնամյակներում Սինծիանում հայտնաբերվել է առատ քանակությամբ նավթի և հանքանյութերի պաշարներ, և այժմ այն համարվում է Չինաստանի ամենախոշոր բնական գազ արտադրող շրջանը։
Այն տարբեր էթնիկ խմբերի հայրենիքն է, ներառյալ ույղուրների, հաների, ղազախների, տիբեթցիների, հույերի, տաջիկների, ղրղզների, մոնղոլների, ռուսների և սիբեների։ Ազգային փոքրամասնությունների համար Սինծիանում կա վելի քան մեկ տասնյակ ինքնավար երկրներ և մարզեր։ Հաճախ այս տարածքը հղվում է որպես "Չինական Թուրքեստան":  Սինծիանի տարածքի ընդամենը 9.7%-է պիտանի մարդկանց բնակության համար, քանի որ Սինծիանի հիմնական տարածքի պատված է լեռնաշղթաներով։


== Ծանոթագրություններ ==
Օրշանկա

Օրշանկա (ռուս.՝ Оршанка, մարիներեն՝ Ӧрша, Ӧршасола), քաղաքատիպ ավան Ռուսաստանի Մարի Էլ հանրապետության Օրշանսկի շրջանի կազմում։
Բնակչությունը 2010 թվականին գրանցված տվյալներով կազմում էր 6692 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիամանտինու

Դիամանտինու (պորտ.՝ Diamantino), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու գավառի հարավարևմտյան մասում։ Բնակչությունը կազմում է 20 486 մարդ՝ 2006 թվականի տվյալներով։ Գրավում է 7 630,212 կմ² տարածք։ Բնակչության խտությունը՝ 2,7 մարդ/կմ²։


== Պատմություն ==
Քաղաքը հիմնադրվել է 1729 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 356.702.862,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 18.187,99 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,788 (տվյալները ՄԱԿ-ի զարգացման ծրագրի)
Տափ

Անվան այլ կիրառումների համար տե՛ս՝ Տափ (այլ կիրառումներ)Տափ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կարաբիևկա

Կարաբիևկա (ուկրաիներեն՝ Карабіївка), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Կարաբիևկա գյուղում բնակվում էր 385 մարդ։ Բնակավայրը զբաղեցնում է 0,93 կմ² տարածք։ Բնակչության խտությունը կազմում էր 413,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերին Լուար

Վերին Լուար (ֆրանսերեն՝ Haute-Loire), դեպարտամենտ Ֆրանսիայի հարավ-արևելքում։ 

Վերին Լուար դեպարտամենտի կարգային թիվն է՝ 43։


== Պատմություն ==
1790 թ. մարտի 4-ին Ֆրանսիական հեղափոխության ժամանակ ստեղծված առաջին 83 դեպարտամենտներից մեկն է։
Բնակչությունը 209.1 հազար մարդ է։


== Աշխարհագրական տվյալներ ==
Շրջապատված է Լուար, Արդեշ, Լոզեր, Կանտալ և Պյուի-դը-Դոմ դեպարտամենտներով։
Տարածքը 4 977 քառ.կմ է։


== Նշանավոր մարդիկ ==
Սեն-Դիդյե-էն-Վելեյում ծնված Կլոդ-Ժան Ալոիզը, Հյուսիսային Ամերիկայում եղել է ճիզվիտական միսիոներ։
Պոլինյակ ընտանիքի նստավայրը եղել է այստեղ, և տասնիներորդ դարում գեներալ Ժիլբեր Լաֆայեթի տարբեր ժառանգներր եղել են այս տարածաշրջանի սենատորներ։


== Ծանոթագրություններ ==


== Արտաքին հղումներ ==
Պաշտոնական կայք
Մ.թ.ա. 700


== Դեպքեր ==


== Ծնունդներ ==


== Մահեր ==
Լոոպռե (այլ կիրառումներ)

Լոոպռե անունը կամ տերմինը կարող է վերաբերել հետևյալ հոդվածներին․

Լոոպռե - գյուղ Էստոնիայի Պայուսի շրջանի կազմում։
Լոոպռե - գյուղ Էստոնիայի Կիո շրջանի կազմում։
Կնյաժևո (գյուղ, Պերեսլավսկի շրջան)

Կնյաժևո (ռուս.՝ Княжево), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապրիլի 4

Ապրիլի 4, տարվա 94-րդ (նահանջ տարիներին՝ 95-րդ ) օրն է։

Տարվա ավարտին մնում է 271 օր։


== Դեպքեր ==

1581՝ նախկին ծովահեն Ֆրենսիս Դրեյքն ավարտում է շուրջերկրյա ճանապարհորդությունը
1790 - Ֆրանսիան և Ալժիրը կնքում են հարյուրամյա խաղաղության պայմանագիր
1884 - Բոլիվիան Չիլիին է զիջում Անտոֆագաստա երկրամասը, զրկվելով դեպի ծով ունեցած ելքից
1949՝ ստեղծվում է Հյուսիսատլանտյան դաշինքը
1958 - Լոնդոնում առաջին անգամ հանրությանն է ներկայացվում խաղաղության խորհրդանշանը


== Ծնունդներ ==
188 - Կարակալլա, Հռոմի կայսր (մ. 217)
1818 - Թոմաս Մայն Ռիդ Thomas Mayne Reid անգլիացի գրող (մ. 1883)
1820 - Խրիմյան Հայրիկ, հայ եկեղեցու 125-րդ կաթողիկոս
1840 - Ղազարոս Աղայան, հայ գրող, մանկավարժ, հրապարակախոս։
1855 - Թովմաս Նազարբեկյան, հայ ռազմական գործիչ
1904 - Դավիթ Մալյան, դերասան
1928 - Հակոբ Կրկեաշարյան,հայ վիրաբույժ, վնասվածքաբան։ Բժշկական գիտությունների դոկտոր, պրոֆեսոր (1970)։ ԵՊԲՀ պատվավոր դոկտոր (1994)
1932 - Անդրեյ Տարկովսկի,ՌԽՖՍՀ ժողովրդական արտիստ, ռեժիսոր, սցենարիստ
1937 - Լայոշ Պորտիշ, հունգարացի շախմատիստ, գրոսմայստեր (1961)։
1938 - Մարտին Վարդազարյան,  ջազ երաժիշտ, Հայաստանի Հանրապետության ժողովրդական արտիստ (2011), պրոֆեսոր
1945 - Սեդա Մանուկյան, լիբանահայ նկարիչ
1948 - Աբդուլլահ Օջալան Abdullah Ocalan, քուրդ հասարակական գործիչ
1971 - Արամ Թալալյան, թավջութակահար
1976 - Աննա Լենա Լաուրեն,ֆինն լրագրողուհի և ծագումով շվեդ գրող, շվեդալեզու  «Hufvudstadsbladet» և «Svenska Dagbladet» թերթերի մոսկովյան թղթակից
1979 - Հիթ Լեդջեր Heath Ledger ավստրալ. դերասան և ռեժիսոր
1987 - Սամի Խեդիրա Sami Khedira, գերմանացի ֆուտբոլիստ
1989 - Զարեհ Զարգարյան, հայ համալսարանական բասկետբոլիստ
1983 - Աշխարհի լավագույն մայրիկ՝Արփինե Մողրովյան


== Մահեր ==
397 - Ամբրոսիոս Մեդիոլանցի Aurelius Ambrosius գերմ.-իտալ. արքեպիսկոպոս, սուրբ (ծն. 338)
636 - Իսիդորոս Սևիլյացի Isidorus Hispalensis իսպ. արքեպիսկոպոս, սուրբ (ծն. 560)
1774 - Օլիվեր Գոլդսմիթ Oliver Goldsmith իրլ.-անգլ. գրող բանաստեղծ (ծն. 1728)
1957 - Արշավիր Շահխաթունի, դերասան, կինոդերասան, սպա, Երևանի զինվորական պարետ
1968 - Մարտին Լյութեր Քինգ Martin Luther King ամեր. հասարակական գործիչ, Նոբելյան մրցանակակիր (ծն. 1929)
1970 - Խորեն Սարգսյան, հայ գրականագետ (ծն. 1891)
1991 - Մաքս Ֆրիշ Max Frisch շվեյց. գրող և դրամատուրգ (ծն. 1911)


== Տոներ ==
Համացանցի միջազգային օր
Անգոլա՝ Խաղաղության օր
Չինաստան՝ Երեխաների օր
Սենեգալ՝ Ակախության օր (Ֆրանսիայից, 1960 թ.)
Մոշաթաղ (գյուղ, Քաշաթաղի շրջան)

Անվան այլ կիրառումների համար տե՛ս՝ Մոշաթաղ (այլ կիրառումներ)

Մոշաթաղ, գյուղ Արցախի Հանրապետության Քաշաթաղի շրջանում։ Տեղակայված է հանրապետության արևմտյան հատվածում։ Բերձոր շրջկետնտրոնից գտնվում է 36 կմ հեռավորության վրա, իսկ մայրաքաղաք Ստեփանակերտից՝ 86 կմ հեռավորության վրա։
Հերիկ և Բերդիկ գյուղերի հետ միասին կազմում է Մոշաթաղ համայնքը։


== Աշխարհագրություն ==
Համայնքը բարձր լեռնային է, ունի 8834,1 հա տարածք, որից 2999,4 հա գյուղատնտեսական նշանակություն, 5639,7 հա անտառային հողեր։ Մոշաթաղ համայնքի սահմանային գոտով հոսում է Աղավնո գետը։
Բնակավայրի տարածքում առկա են խմելու ջրի բազմաթիվ բնական աղբյուր-առվակներ։


== Պատմություն ==
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Մոշաթաղ համայնքի բնակչության թվաքանակը կազմում է 211 մարդ, կա 50 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, բուժկետ, միջնակարգ դպրոց, որտեղ սովորում էին 51 աշակերտներ, Հերիկ գյուղի հիմնական դպրոցը, որտեղ սովորում էին 17 աշակերտներ։


== Ծանոթագրություններ ==
(4528) Բերգ

(4528) Բերգ (անգլ.՝ Berg), աստերոիդ աստերոիդների հիմնական գոտում։ Հայտնաբերվել է 1983 թվականի օգոստոսի 13-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,551023 ա. մ., առավելագույնը մոտենում է 2,2051 ա. մ. հեռավորության վրա և հեռանում 2,8969 ա. մ.։ Արեգակի շուրջ մեկ ամբողջական պտույտ է կատարում 1488,23 երկրային օրվա ընթացքում, իր ուղեծրով շարժվելով միջինում 0,241898 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4528) Բերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կատերինովկա (գյուղ, Կրասնոդոնի շրջան)

Անվան այլ կիրառումների համար տե՛ս՝ ԿատերինովկաԿատերինովկա (ուկրաիներեն՝ Катеринівка), գյուղ Ուկրաինայի Լուգանսկի մարզի Կրասնոդոնի շրջանում։ Հիմնադրվել է 1956 թվականին։
2001 թվականի տվյալներով Կատերինովկա գյուղում բնակվում էր 79 մարդ։ Բնակավայրը զբաղեցնում է 0,634 կմ² տարածք։ Բնակչության խտությունը կազմում էր 124,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուր (այլ կիրառումներ)

Կուր, կարող է վերաբերել՝

Կուր - գետ Հայկական լեռնաշխարհում և Կասպից ծովի ավազանում
Կուր - գետ Ռուսաստանում (Խաբարովսկի երկրամաս), Տունգուսկայի վտակը
Կուր - ըստ Շումերական դիցաբանության՝ Կուրը երբևիցե գոյություն ունեցած վիշապներից առաջինը
(8199) Տակագիտակեո

(8199) Տակագիտակեո (անգլ.՝ Takagitakeo), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 9-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,586901 ա. մ., առավելագույնը մոտենում է 2,1276 ա. մ. հեռավորության վրա և հեռանում 3,0462 ա. մ.։ Արեգակի շուրջ մեկ ամբողջական պտույտ է կատարում 1519,74 երկրային օրվա ընթացքում, իր ուղեծրով շարժվելով միջինում 0,236883 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8199) Տակագիտակեո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)